На основу члана 27. Правилника о Ученичким задругама („Сл. гласник РС“, БР.31/2018.) и члана 34. Правила за рад Ученичке задруге „Златне руке“ од 30.12.2019. године, Управни одбор Ученичке задруге „Златне руке“ Основна школа „Надежда Петровић“ Велика Плана, на седници одржаној дана 19.02.2021. године, утврђује

**П Р О Г Р А М Р А З В О Ј А за 2021. годину**

Усмеравање и развијање предузетничког духа, развијање радних навика и способности за самостално предузетништво, овладавање основним елементима процеса производње и пружања услуга, најважнији су разлози за доношење Програма развоја Ученичке задруге „Златне руке“ Основна школа „Надежда Петровић“ Велика Плана, за 2021. годину.

Развој предузетничког духа је један од корака ка развоју личности, а рад у оквиру ученичке задруге подстиче иницијативу, креативност, доношење одлука, формирање радних навика, омогућава боље и сврсисходније коришћење слободног времена.

Оно што желимо је да што већи број ученика наше школе буду активни чланови Ученичке задруге, учествују у процесу производње, продаје и пружању услуга.

За квалитетнији рад у оквиру секција, Ученичка задруга је од оснивача на коришћење добила материјал, опрему и алате за рад. Набављен је репроматеријал за израду накита, сапунске базе, мини електрични шпорети, опрему за рад са полимерном, клешта за израду накита, електрични пиштољи за топли лепак, сатенске траке, апарат за заваривање целофана, целофан и кесе за паковање готових производа, опрема за складиштење материјала и готових производа (ормари, полице) као и опрема за промоцију производа и рада Задруге (рекламни банери, рекламни пултови, постер табле).

Очекује се да ће ученичка задруга ”Златне руке“ у наредном периоду:

- имати 200 активних задругара

- остварити ефикаснији рад у оквиру секција

- проширити производни асортиман

- производити накит од нове врсте материјала (полимерне глине и епокси смоле)

- проширити тржиште у ужој и широј локалној средини

- бити препознатљива по оригиналним, аутентичним и квалитетним производима

Како ово остварити?

* Промовисати рад Задруге међу ученицима, запосленим и родитељима у оквиру школе .
* Промовисати рад Задруге у ужој и широј локалној средини, на друштвеним мрежама.
* Захваљујући набављеним средствима, опреми и материјалу за рад, унапредити процес производње и продаје, пратити потребе тржишта и прилагодити их купацима.
* Ценовна политика је нешто што ће зависити од тржишта, али је неопходно да она буде балансирана. Један од главних адута приликом освајања тржишта биће тежња ка високом квалитету уз ниске цене, како би се привукли купци различитих структура.

 Председник Управног одбора

 Надица Гачић Траиловић

На редовној седници Скупштине, одржаној дана 22.02.2021. године Скупштина ученичке задруге Ученичка задруга „Златне руке” Основна школа “Надежда Петровић” Велика Плана, једногласно је донела ОДЛУКУ о УСВАЈАЊУ

ПРОГРАМА РАЗВОЈА

Ученичке задруге „Златне руке“ ОШ „Надежда Петровић” Велика Плана

за 2020. Годину.

Председник Скупштине Ученичке задруге

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Зоран Јевтић